PM Modi failed to foresee Devastating Consequences of Demonetisation - Yogendra Yadav.
Channel: Swaraj Abhiyan
Date: 2016-12-15

स्वराज इंडिया
प्रेस विज्ञप्ति, 15 दिसंबर

भ्रष्टाचार से लड़ने वाले सभी योद्धा 18 दिसंबर, सुबह 10 बजे पहुँचे जंतर मंत्र। - प्रशांत भूषण

भ्रष्टाचार से लड़ने वाले देश के सबसे अग्रणी नामों में एक, प्रशांत भूषण की अगुवाई में स्वराज इंडिया काले धन पर हल्लाबोल कर रहा है। दिल्ली के जंतर मंतर पर 18 दिसंबर, सुबह 10 बजे से रैली का आयोजन किया गया है। इस रैली में देश भर से भ्रष्टाचार विरोधी आंदोलन के सिपाही देश की राजधानी में एकत्रित होकर काले धन के ख़िलाफ़ आवाज़ बुलंद करेंगे। 

गुरुवार को जारी किये गए एक ऑडियो सन्देश में स्वराज अभियान के राष्ट्रीय अध्यक्ष प्रशांत भूषण ने देश भर के भ्रष्टाचार विरोधी योद्धाओं से 18 दिसंबर को जंतर मंतर पहुँचने की अपील की है। उन्होंने कहा है कि काले धन और भ्रष्टाचार के ख़िलाफ़ शुरू हुए आंदोलन को आज और बुलंद करने की ज़रूरत है।

आईवीआर के जरिये लोगों को उनके फोन पर प्राप्त हुए सन्देश में प्रशांत भूषण ने कहा, "नमस्कार दोस्तों, रविवार 18 दिसंबर को जंतर मंतर पर काले धन के ख़िलाफ़ एक बड़ी रैली है। 

क्यूँकि भ्रष्टाचार के खिलाफ 4 साल पहले शुरू हुए जिस आंदोलन का आप हिस्सा रहे हैं उसकी आवाज़ को आज और भी बुलंद करने की ज़रूरत है। देश को काले धन से लड़ने वाले सच्चे सिपाहियों की ज़रूरत है। एक आंदोलन खड़ा करने की ज़रूरत है। आप आ रहे हैं ना जंतर मंतर? रविवार को सुबह 10 बजे।"

ज्ञात हो कि नवगठित राजनीतिक पार्टी ने यह रैली एक ऐसे समय में बुलाई है जब काला धन देश भर में चर्चा के केंद्र में है। मोदी सरकार दावे कर रही है कि उन्होंने काले धन पर सबसे बड़ा हमला बोला है। विपक्षी पार्टियां भी खुद को भ्रष्टाचार और काले धन का सबसे बड़ा दुश्मन बताने में लगी है। लेकिन स्वराज इंडिया का कहना है कि हक़ीक़त इस नूराकुश्ती से कहीं अलग है। 

क्या कालेधन पर क़ाबू पाने के लिए जो बड़े क़दम उठाने की ज़रूरत है, उसके लिए सरकार तैयार है? कहीं कालेधन के बड़े सवालों से ध्यान बाँटने की कोशिश तो नहीं हो रही? स्वराज इंडिया काले धन के ख़िलाफ़ ईमानदारी से लड़ने वाले हर सिपाही की आवाज़ सशक्त करेगा। स्वराज इंडिया ने 18 दिसंबर की रैली से सम्बंधित निम्नलिखित सवाल पूछे हैं:

1. पार्टियों से भी उनके हज़ारों करोड़ों के कैश चंदे का हिसाब क्यों नहीं माँगा जा सकता?

2. बीजेपी और काँग्रेस जैसी विदेशी फ़ंड लेने वाली पार्टियों को सज़ा क्यों नहीं हो सकती?

3. विदेशों में बेनामी कंपनी खोलकर ब्लैक को ह्वाइट करने का धंधा बंद क्यों नहीं हो सकता?

4. बैंकों के लाखों करोड़ डुबाने वाले अडानी-अंबानी और माल्या बंद क्यों नहीं हो सकते?

5. भ्रष्टाचार निरोधक कानून (PCA) को ढीला करने की साज़िश क्यों नहीं रूक सकती?

6. पिछले ढाई साल से लोकपाल की नियुक्ति क्यों नहीं हो सकी?

ऐसे कई सवाल लोगों के मन में हैं। ये सवाल पूछने और कालेधन से लड़ने वाले रविवार 18 दिसंबर को जंतर-मंतर पर आ रहे हैं। वो सब लोग जिन्होंने आज से पांच साल पहले रामलीला मैदान से भ्रष्टाचार के खिलाफ जंग शुरू की थी। जिन्होंने बड़े-बड़े नेताओं और पार्टियों की हवा निकाल दी थी। वो पब्लिक जो सब जानती है। 





-- 
Media Cell 

For queries contact: 
Ashutosh / +91 9999150812
Swaraj Abhiyan